**AVTALE OM LEIE AV KOMMUNAL GRUNN TIL FOODTRUCK/SALGSBOD**

1. Parter

Lørenskog kommune

Postboks 304

1471 Lørenskog

org.nr. 842 566 142

heretter kalt utleier, og

………………………………………..

org.nr  ………….

heretter kalt leietaker

1. Leieobjekt

Del av eiendom gnr. ……. bnr ……… i Lørenskog kommune, som vist med rødt på vedlagte kartskisse, leies ut til leietaker på de vilkår som er beskrevet i denne avtalen (heretter kalt eiendommen).

Eiendommen er ubebygd og har et beregnet areal på ca. ……….. kvadratmeter.

1. Varighet

Avtalen gjelder fra og med …………. til ……………. Ved utløp av avtaleperioden opphører avtalen uten oppsigelse.

1. Pris

Leieprisen for avtaleperioden er kr. Leiesummen faktureres årlig. Ved forsinket betaling av leien, beregnes forsinkelsesrenter i henhold til lov av 17. desember 1976 nr. 100 eller lov som trer isteden for denne. Utleier har rett til å kreve gebyr ved purring.

1. Bruk

Eiendommen skal kun brukes til plassering av foodtruck/salgsbod.

1. Fremleie

Fremleie er ikke tillatt uten skriftlig samtykke fra kommunen.

1. Leietakers plikter

Leietaker er ansvarlig for å skaffe strøm til anlegget. Før tilkobling til trafo må utleier og det lokale energiverket kontaktes for detaljer om tilkoblingen.

Leietaker kan, for egen kostnad, tilkoble egen vannforsyning. Ved behov for vanntilkobling skal utleier kontaktes for detaljer for tilkobling.

Leietaker er ansvarlig for alle utgifter til strøm og vann.

Leietaker er ansvarlig for daglig renhold på stedet. Avfall (servietter, flasker, matrester o.s.v.) som kommer utenfor serveringsområdet må fjernes fortløpende av leietaker.

Pålegg om midlertidige, kortere avbrudd (opptil 2 dagers varighet) i uteserveringen i forbindelse med større offentlige arrangementer må påregnes. Varsel om dette skal foreligge for leietaker minst 1 måned før angitt tidspunkt. Kommunen kan i ovennevnte tilfeller disponere de utleide deler av arealet vederlagsfritt.

Eventuelle gjentatte brudd på serveringslovgivning/vedtak om serveringsbevilling, eller denne avtale, vil medføre at Lørenskog kommune har rett til å si opp avtalen i leieperioden.

1. Tillatelser

Alle nødvendige offentlige tillatelser er leietakers ansvar og risiko. Dette gjelder også eventuelle offentlige pålegg som oppstår i leieperioden.

1. Tilbakestillelse

Ved tilbakelevering av eiendommen til utleier skal den være satt i tilfredsstillende stand og da minst i samme stand som ved leieforholdets inngåelse. Leietaker dekker alle kostnader ved avviklingen. Partene går sluttbefaring hvor det utarbeides tilbakeleveringsdokument som undertegnes av begge parter.

1. Mislighold

Dersom avtalt leie ikke betales ved forfall kan utleier kreve avtaleforholdet avsluttet og området fraveket overensstemmende med reglene i Tvangsfullbyrdelsesloven § 13-2.

Ved vesentlig mislighold av avtalen fra leietakers side kan utleier heve avtalen.

1. Tvister

Eventuell tvist om forståelsen av denne avtale skal primært søkes løst gjennom forhandlinger

om minnelig løsning mellom partene. Hvis partene ikke blir enig om minnelig løsning, skal

tvister vedrørende avtalen avgjøres av de alminnelige domstoler med Nedre Romerike tingrett som rett verneting.

Denne avtalen er undertegnet i to eksemplarer, ett til hver av partene.

 Lørenskog, den …………..2023

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Utleier Leietaker

Lørenskog kommune

Erik Lunde, eiendomssjef

Vedlegg: Kartutsnitt